b"\n_START_ARTICLE_\nTeresa Estruch Mestres\n_START_SECTION_\nBiografia\n_START_PARAGRAPH_\nTitulada en auxiliar t\xc3\xa8cnica sanit\xc3\xa0ria per l'Escola Infermeria Hospital d'Igualada. De 1972 a 1976 treball\xc3\xa0 com a auxiliar administrativa a Masquefa i de 1979 a 1994 a l'Hospital Comarcal d'Igualada. De 1994 a 2002 ha treballat d'infermera als Serveis de Bioqu\xc3\xadmica i Microbiologia del Consorci Laboratori Anoia. Tamb\xc3\xa9 ha estat membre del comit\xc3\xa8 d'empresa de l'Hospital Comarcal Igualada pel SATSE._NEWLINE_Militant del PSC-PSOE, a les eleccions municipals espanyoles de 1991 i 1995 fou escollida regidora de l'ajuntament de Masquefa. A les eleccions municipals espanyoles de 1999 i 2003 fou escollida alcaldessa de Masquefa._NEWLINE_En desembre de 2003 va substituir en el seu esc\xc3\xb3 Antoni Castells i Oliveres, elegit diputat al parlament de Catalunya en les eleccions al Parlament de Catalunya de 2003. I en 2007 va substituir en el seu esc\xc3\xb3 Jordi William Carnes i Ayats en les eleccions al Parlament de Catalunya de 2006. De 2007 a 2010 fou secret\xc3\xa0ria de la Mesa de la Comissi\xc3\xb3 de la Sindicatura de Comptes del Parlament de Catalunya."